หุ้นสหรัฐปิดลบแรง
ดัชนีหุ้นดาวโจนส์  ปิดที่ 12,022.45 จุด ลดลง 161.81 จุด ด้าน แนสแดค ปิดที่ 2,612.26 จุด ลดลง 34.59 จุด
13 ธ.ค. 2554

ดัชนีหุ้นดาวโจนส์  ปิดที่ 12,022.45 จุด ลดลง 161.81 จุด ด้าน แนสแดค ปิดที่ 2,612.26 จุด ลดลง 34.59 จุด
แม้ซัมมิตอียูเมื่อปลายสัปดาห์ที่แล้วมีความคืบหน้าสำคัญในการกระชับสัมพันธ์ทางเศรษฐกิจให้ใกล้ชิดยิ่งขึ้น แต่ตลาดการเงินดูจะมองว่าความคืบหน้าที่เกิดขึ้นเล็กน้อยเกินไปและล่าช้าเกินกว่าจะแก้ปัญหาในปัจจุบันได้ เช่นเดียวกับวอลล์สตรีทวานนี้(12ธ.ค.) ที่ปิดลบพอสมควร หลังความล้มเหลวในการออกมาตรการขั้นเด็ดขาดนี้ นำมาซึ่ง 2 บริษัทจัดอันดับความน่าเชื่อถือยักษ์ใหญ่ระดับโลกเตรียมทบทวนเรตติ้งสมาชิกอียู
ดัชนีหุ้นดาวโจนส์ ลดลง 161.81 จุด (1.33 เปอร์เซ็นต์) ปิดที่ 12,022.45 แนสแดค ลดลง 34.59 จุด (1.31 เปอร์เซ็นต์) ปิดที่ 2,612.26 เอสแอนด์พี ลดลง 18.62 จุด (1.48 เปอร์เซ็นต์) ปิดที่ 1,236.57 
ขณะที่ราคาน้ำมันนิวยอร์กดิ่งแรง สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมกราคม ลดลง 1.64 ดอลลาร์ ปิดที่ 97.77 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ราคาไม่เปลี่ยนแปลง ปิดที่ 108.62 ดอลลาร์ หลังนักลงทุนรอผลประชุมของโอเปกในช่วงกลางสัปดาห์นี้